Протокол № 37

Днес 06.04.2024 г. от 9.00 ч. Общинска избирателна комисия гр. Вълчедръм проведе заседание при следния дневен ред:

1. Разглеждане на постъпило писмо с Изх. №КПК-450-14/02.04.2024 г. от КПКОНПИ до Председателя на ОИК с приложено Решение №РС-5103-23-019 от 26.02.2024 г.

На заседанието присъстваха:

|  |  |
| --- | --- |
|  |  |
| ПРЕДСЕДАТЕЛ: | Галя Петкова Станева |
| ЗАМ.-ПРЕДСЕДАТЕЛ: | Малинка Димитрова Аврамова |
| ЗАМ.-ПРЕДСЕДАТЕЛ: | Дора Жекова Айгърова |
| ЗАМ.-ПРЕДСЕДАТЕЛ: | Боянка Кирилова Харалампиева |
|  |  |
| ЧЛЕНОВЕ: | Раина Боянова Иванова  Цветан Ваньов Цветков |
|  | Кейси Красимирова Якимова  Петя Валентинова Славкова |
|  | Райка Благоева Торлашка  Иванела Найденова Ценкова |
|  |  |

На заседанието присъстваха още: Кирил Христов Теофилов-представител на ПП“ДПС“, Альоша Валентинов Минин – представител на ПП“ЗСАС“, Илиян Борисов Лашков – представител на ПП ВМРО – БНД.

По точка първа от дневния ред докладва председателката на ОИК Вълчедръм Галя Петкова Станева, че e постъпило писмо с Изх. №КПК-450-14/02.04.2024 г. от КПКОНПИ до Председателя на ОИК с приложено Решение №РС-5103-23-019 от 26.02.2024 г. Писмото е заведено с Вх. №241/05.04.2024 г. в дневника за входяща кореспонденция на ОИК Вълчедръм, като в тридневен срок ОИК Вълчедръм трябва да се произнесе с решение, съгласно раздел IV на Решение №2901-МИ/16.11.2023 г. Срока за свикване на заседание е спазен. Нямаме изпратена жалбата до КПКОНПИ от 27.07.2023 г. Нямаме информация в приложеното решение на КПКОНПИ дали решението е влязло в сила. Съгласно чл.42, ал.1, т. 11 при влязъл в сила акт, с който е установен конфликт на интереси по ЗПК, пълномощията на кметовете се прекратяват предсрочно. Давам думата на всеки един от членовете на ОИК да се изкаже, имайки предвид, че: първо установеният конфликт на интереси е за мандат 2019-2023г. и ние не знаем дали е глоба и дали е заплатена глоба съгласно решението. Второ: нямаме информация дали Окръжна прокуратура Монтана е обжалвала решението и дали няма други обжалвания. ВСС има тълкувателно дело №2/2023 г. свързано с прилагането на чл. 42 от ЗМСМА, което не е приключило. В хипотетична ситуация, ако г-н Барзин не е избран за кмет на Община Вълчедръм за мандат 2023-2027 какво щяхме да прекратим. Предлагам да спрем производството до произнасяна на ВСС по цитираното тълкувателно дело.

Малинка Аврамова попита: Когато е известно, че дадено длъжностно лице е извършило престъпление, трябва ли мандатът му да се прекрати?

Пристигнало ли е уведомително писмо или някакъв уведомителен документ на 06.03.24г. и защо не сме уведомени? Това води до неспазване на законово установения срок за предприемане на действия от страна на ОИК.

Галя Петкова: Дошло е само уведомително писмо от КПКОНПИ с което ни уведомяват, че е излязло решение и е публикувано на сайта на КПКОНПИ.

Малинка Аврамова: Защо ОИК не е уведомена, за да изискаме необходимата ни информация?

Дора Айгърова: Първо няма да търсим дали има нарушения за предходен мандат г-н Барзин, дори в сегашния мандат той е в нарушение. Въпрос на време е да се установи. След като има решение на КПКОНПИ с Решение № РС-5103-23-019 от 26.02.2024г. и получено на 06.03.2024г., защо не сме спазили процедурата на ЦИК, съгласно Решение 2901-МИ от 16.11.2023г. и не сме били уведомени за полученото решение.

Галя Петкова: Не съм свикала заседание, но 1/3 от членовете на ОИК Вълчедръм имат право да го направят, съгласно разпоредбата на чл. 85, ал. 1 от ИК.

Малинка Аврамова: Нарушенията на г-н Барзин са по чл. 42, ал. 1, т.11 и на основание чл.42., ал. 4, ОИК в тридневен срок обявява прекратяване правомощията на кмета.

Галя Пектова: Не трябва да предприемаме нищо докато не получим информация от КПКОНПИ.

Дора Айгърова: На 28.03.2024г. съм питала в групата на ОИК във Вайбър, кога ще има заседание на ОИК, тъй като сама се информирах от страницата на КПКОНПИ, че има излязло решение и Галя Петкова ми отговори, че „Когато трябва“.

Галя Петкова: В Решение на ЦИК № 2902-МИ/16.11.2023г. се казва кога ОИК провежда заседания и дежурства.

Альоша Минин: Ако не е кмет г-н Барзин какво ще правим? Какво решение ще вземе ОИК Вълчедръм? Решениието на КПКОНПИ е административно.

Малинка Аврамова: Съгласно Решение 2901-МИ/16.11.2023г. на ЦИК, трябва директно да прекратим правомощията на кмета на общината.

Альоша Минин: Взема се решение от ОИК и се прекратяват правомощията та г-н Барзин и не е кмет. Взема се решение от ОИК за нови избори. Ако това решение се обжалва и съдът постанови отмяна, какво ще се случи?

Дора Айгърова: Съдът ще го възстанови, също както е по кодекса на труда уволненията.

Альоша Минин: ти си запозната с уволненията.

Дора Айгърова: да, три пъти по ваша поръчка.

Малинка Аврамова: Нека всеки член на ОИК да вземе отношение по въпроса относно постъпилото решение на КПКОНПИ.

Раина Иванова: Според мен не е приложима разпоредбата на чл. 42, ал 1, т. 11 от ЗМСМА в хипотезата при която по време на упражняван мандат от кмет е влязъл в сила акт с който е установен конфликт на интереси, но за нарушение, извършено по време на предходен мандат на кмета. Смятам, че ОИК трябва да вземе решение за отказ за прекратяване правомощията на г-н Барзин.

Галя Петкова: Да преминем към гласуване и в този момент Райка Торлашка каза: „Не е ли по-правилно да поискаме информация дали решението на КПКОНПИ е влязло в сила?“

Дора Айгърова: Дали да не преминем към директно прилагане на Приложение 4 от Решение 2901-МИ от 16.11.2023г. за прекратяване на правомощията на г-н Иван Барзин?

Галя Петкова: колеги, предлагам протоколно решение за поименно гласуване на днешното заседание по прилагане на разпоредбите на чл. 42, ал.1 от ЗМСМА във връзка с прекратяване на пълномощията на кмет на община.

Няма дискусии, няма изказвания и преминаваме към режим на гласуване:

За- 11 (Цветан Цветков, Кейси Красимирова, Боянка Харалампиева, Иванела Найденова, Цветомира Иванова, Райка Торлашка, Малинка Аврамова, Дора Айгърова, Галя Петкова, Раина Иванова, Петя Славкова

Против - 0

Въз основа на проведеното гласуване ОИК Вълчедръм взе следното протоколно решение:

РЕШЕНИЕ № 143-МИ/06.04.2024 г.

*ОТНОСНО: поименно гласуване на заседание при вземане на решение от ОИК Вълчедръм за предсрочно прекратяване пълномощията на кмет на община.*

Постъпило е предложение от Галя Петкова Станева, че при вземане на решение от ОИК Вълчедръм по чл. 42, ал. 4 от ЗМСМА във връзка с чл. 42, ал.1, т. 11 следва да се проведе поименно явно гласуване във връзка с предсрочно прекратяване на пълномощията на кмета на Община Вълчедръм

Предвид гореизложеното и на основание чл. 87 от ИК, ОИК Вълчедръм

**РЕШИ:**

Приема поименно явно гласуване за прекратяване пълномощията на кмета на община Вълчедръм.

Галя Петкова: Предлагам да преминем в режим на поименно гласуване за прекратяване на правомощията на г-н Иван Барзин.

Режим гласуване:

Цветан Цветков – против.

Кейси Красимирова – против.

Боянка Харалампиева – против.

Иванела Найденова – против.

Цветомира Иванова – против.

Райка Торлашка – против с приложено становище.

Малинка Аврамова – за.

Дора Айгърова – за.

Галя Петкова – против.

Раина Иванова – против.

Петя Славкова – против.

ЗА- 2 ПРОТИВ – 9

РЕШЕНИЕ № 144-МИ/06.04.2024 г.

*ОТНОСНО: разглеждане и произнасяне по Решение №РС-5103-23-019 от 26.02.2024 г. на КПКОНПИ и прилагане на разпоредбите на чл. 42, ал. 1, т. 11 от ЗМСМА*

Постъпило е писмо с Изх. №КПК-450-14/02.04.2024 г. от КПКОНПИ до Председателя на ОИК с приложено Решение №РС-5103-23-019 от 26.02.2024 г. Писмото е заведено с Вх. №241/05.04.2024 г. в дневника за входяща кореспонденция на ОИК Вълчедръм, като в тридневен срок ОИК Вълчедръм трябва да се произнесе с решение, съгласно раздел IV на Решение №2901-МИ/16.11.2023 г. Срока за свикване на заседание е спазен. Нямаме изпратена жалбата до КПКОНПИ от 27.07.2023 г. Нямаме информация в приложеното решение на КПКОНПИ дали решението е влязло в сила. Съгласно чл.42, ал.1, т. 11 при влязъл в сила акт, с който е установен конфликт на интереси по ЗПК, пълномощията на кметовете се прекратяват предсрочно.

Бяха проведени разисквания от членовете на ОИК

Предвид гореизложеното и на основание чл. 87 от Изборния кодекс, решение №2901-МИ/16.11.2023 г., раздел IV на ЦИК , протоколно решение №143-МИ/06.04.2024 г на ОИК Вълчедръм, чрез поименно явно гласуване, ОИК Вълчедръм

**РЕШИ:**

Постановява отказ да бъдат прекратени пълномощията на кмета на община Вълчедръм, при наличие на обстоятелство по чл. 42, ал. 1, т. 11 от ЗМСМА

Решението на ОИК Вълчедръм подлежи на оспорване по реда на чл. 459 от ИК.

Малинка Аврамова предлага допълнителна точка в дневния ред кои членове на ОИК ще отговарят за приемане на постъпващи писма и др. за периода на мандата на ОИК.

Галя Петкова каза „Дайте правно основание за вземане на такова решение?“. Правно основание не е предложено. Предлагам да пристъпим към гласуване на предложението на Малинка Аврамова.

Режим гласуване:

Цветан Цветков – против.

Кейси Красимирова – против.

Боянка Харалампиева – против.

Иванела Найденова – против.

Цветомира Иванова – против.

Райка Торлашка – за.

Малинка Аврамова – за.

Дора Айгърова – за.

Галя Петкова – против.

Раина Иванова – против.

Петя Славкова – против.

Решение №145-МИ/06.04.2024 г

Относно: вземане на решение за членове на ОИК, които ще отговарят за приема на писма и др.

Постъпило е предложение за допълване на дневния ред с точка за определяна не членове на ОИК, които да отговарят за постъпващата кореспонденция в ОИК Вълчедръм за периода на мандата на ОИК.

Галя Петкова смята, че няма основание за приемане на такова решение.

Няма дискусии, няма и предложения за членове.

На основание чл. 87 от ИК, ОИК Вълчедръм

РЕШИ:

Отхвърля предложение за вземане на решение за определяне на членове на ОИК Вълчедръм, които да отговарят за приемане на кореспонденцията на ОИК.

Решението на ОИК може да бъде оспорвано по реда на чл. 88 от ИК.

Предложението за решение се отхвърля.

С това дневният ред беше изчерпан и заседанието закрито.

Присъствали:

|  |  |
| --- | --- |
| ПРЕДСЕДАТЕЛ: | Галя Петкова Станева |
| ЗАМ.-ПРЕДСЕДАТЕЛ: | Малинка Димитрова Аврамова |
| ЗАМ.-ПРЕДСЕДАТЕЛ: | Дора Жекова Айгърова |
| ЗАМ.-ПРЕДСЕДАТЕЛ: | Боянка Кирилова Харалампиева |
|  |  |
| ЧЛЕНОВЕ: | Раина Боянова Иванова  Цветан Ваньов Цветков |
|  | Кейси Красимирова Якимова  Петя Валентинова Славкова |
|  | Райка Благоева Торлашка  Иванела Найденова Ценкова |